b"\n_START_ARTICLE_\nAndrew John Wiles\n_START_SECTION_\nNagrade\n_START_PARAGRAPH_\nZa dokaz Fermatovega problema je Wiles leta 1996 prejel Wolfovo nagrado za matematiko. Njegov \xc4\x8dlanek Modularne elipti\xc4\x8dne krivulje in Fermatov veliki izrek (Modular Elliptic Curves and Fermat's Last Theorem) so objavili v Annals of Mathematics 141:3 (1995), 443-551 z dodatnim \xc4\x8dlankom Kolobarsko teoreti\xc4\x8dne zna\xc4\x8dilnosti nekaterih Heckejevih algeber (Ring-Theoretic Properties of Certain Hecke Algebras) v soavtorstvu s Taylorjem (Annals of Mathematics 141:3 (1995), 553-582). Leta 2016 je za isti dokaz prejel \xc5\xa1e Abelovo nagrado._NEWLINE_Leta 1998 je na Mednarodnem matemati\xc4\x8dnem kongresu v Berlinu prejel Nevanlinninovo nagrado skupaj s Petrom Shorom._NEWLINE_Wiles je prejel \xc5\xa1e ve\xc4\x8d matemati\xc4\x8dnih nagrad, leta 1995 Schockovo nagrado, leta 1996 kraljevo medaljo in Colovo nagrado, leta 1998 pa je prejel srebrno plaketo Mednarodne matemati\xc4\x8dne zveze namesto Fieldsove medalje. Leta 2005 je prejl Shawovo nagrado._NEWLINE_Leta 2000 je bil povi\xc5\xa1an v viteza poveljnika reda britanskega imperija._NEWLINE_Leta 2017 je prejel Copleyjevo medaljo.\n_START_SECTION_\nPoimenovanja\n_START_PARAGRAPH_\nPo njem se imenuje asteroid glavnega asteroidnega pasu 9999 Wiles."